भ्लादिमिर इलिच उल्यानोभ (१८७०–१९२४) अर्थात् लेनिनले मार्क्सपछि संसारबारे थप नयाँ प्रश्न र व्यवस्थापनको नयाँ व्याख्या गरे । पहिलो, युरोपेली औद्योगिक मुलुकहरू र तिनका आर्थिक विकासको सफलता वा आधार तिनले अफ्रिका, एसिया तथा प्यासिफिक क्षेत्रमा गरेका साम्राज्यवादी हस्तक्षेप र शोषण (उपनिवेश बनाउने क्रियाकलाप) सँग जोडिएको छ । त्यो त्यतिबेला तिनले भने, जसबारे दुनियाँका कुनै पनि समाजशास्त्री र अर्थशास्त्रीहरूले साम्राज्यवाद र तिनले उत्पादन गरेका भोका–नांगाहरूको फौजबारे चर्चासम्म गरिरहेका थिएनन् ।
